**Óravázlat (Szitakötő program)**

**Időpont**: 2017. október 24.

**Osztály:** 4.

**Tantárgy:** Rajz

**Témakör:** Kifejezés, képzőművészet

**Tananyagtartalom**: Irodalmi alkotás képi megjelenítése.

**A tananyagot megalapozó ismeretek**: Szövegtartalom képi megfeleltetése, képi közlések, tematikus feladatok, meseábrázolások.

**Tanítási-tanulási feladatok:**

 **Befogadás**: Irodalmi alkotás - gyermekeknek szóló vers megismerése:

Fecske Csaba: Kerti mese (Szitakötő magazin 2017/2 nyár) A szöveg értelmezése, a beleélő képesség fejlesztése, a képi gondolkodás elindítása, fejlesztése.

**Alkotás:** Fecske Csaba megismert versének képi ábrázolása. A szövegtartalom vizuális megjelenítése színes technikával.

 **Vizuális nyelv**: meseillusztráció készítése

**Nevelési feladatok**: A művészetekre nyitott, érdeklődő gyerekek nevelése.

**Követelmények:** Gondolatainak kifejezéséhez a megoldást önállóan választja.

**Szemléltetés**: bemutató olvasás, képi szemléltetés könyvből, környezet órai ismeretek felelevenítése

**Értékelési szempontok:** - Mennyire tudott azonosulni a vers tartalmával?

- Milyen figyelem irányítást alkalmazott?

VÁZLAT

1. Bevezetés, a munkára hangoltság megteremtése: /motiváció/

Beszélgetés keretében: a környezet tananyaghoz kapcsolódó beszélgetés a zöldségekről, gyümölcsökről, a Szitakötő magazin lapozgatása

2. Az óra faladatának tudatosítása: a Szitakötő magazin kinyitása a megfelelő oldalnál.

3.A tanulók munkájának előkészítése:

        A vers bemutatása tanítói felolvasással.

Megfigyelési szempontok : Figyeljétek meg, kik a szereplők!

 Rögzítsétek az emlékezetetekben a cselekményt!

        A vers megismerése után a szövege kiegészítése a mellékelt feladatlapon.

        A szöveg képi kifejezésének lehetőségei  megbeszélés.

A képi gondolkodás, a beleélés megindítása.

Meséljék el a gyerekek, hogyan képzelik el képekben a verset!

Milyen szereplőkkel, milyen környezetben, mekkora méretben?

A rajzlapon való tájékozódás: előtér, középtér, rajzlaphelyzet megválasztása

a kifejező ábrázoláshoz, a figurák mérete a tartalom és a rajzi / téri / elhelyezés

viszonylatában. A figurák jellegzetességei, a kifejező nézet megválasztása.

4. Alkotás: az elképzelések megvalósítása, a vers egy jelenetének megrajzolása

 A tanulók választják meg a színes technikát.

 A helyszínek, a környezet kiegészítő szerepének eltalálása.

5. Értékelés: A táblára kikerülnek azok a munkák, amelyek közül a gyerekeknek kell kiválasztani azokat, amelyek a képeskönyv lapjainak megfelelnének. Tehát összeállna belőlük a történet.

-         Mennyire tudtak az alkotók azonosulni a verssel?

-         Milyen módon tudták irányítani a figyelmet a szereplőkre?

6. Rendteremtés